section_heading: Kritike
paragraph_text: Unatoč negativnim kritikama, film danas ima pomalo i entuzijastičan kultni status, pogotovo među ženskim obožavateljicama znanstvene fantastike koje su prihvatile generalno mišljenje o filmu uz opasku: "Film jest smeće, ali to je NAŠE smeće". Donna Dickens s internetske stranice HitFix.com istaknula je da je mnogo gledatelja film smatralo atraktivnim zbog toga što pruža "lažno ispunjavanje koje osjećaju adolescentice". Dickens objašnjava da iako Hollywood tipično prikazuje snažne žene u akcijskim filmovima poput "Arnolda Schwarzeneggera sa sisama", Jupiter u usponu predstavlja lik Mile Kunis potpuno drugačije: "Žene se ne žele poistovjećivati sa superljudskim robotima. Želimo biti nitko i ništa kome se stalno udovoljava i govori da smo posebne - unatoč tome što svi dokazi govore suprotno". Gavia Baker-Whitelaw iz The Daily Dota imala je sličnu perspektivu na film, hvaleći ga što je u potpunosti izbjegao upotrebu seksističkih šala. Baker-Whitelaw opisala je film kao "savršen primjer nečega za štreberice, za samosvjesne mlade djevojke" te nadodala: "Glup je, čudan, prekrasan i želi da budete sretni". Susana Polo iz tvrtke Polygon postavila je Jupiter u usponu na osmo mjesto liste deset najboljih filmova 2015. godine uz obrazloženje da premda film ne funkcionira, svejedno je prepun ambicije "koja djeluje na tako fantastičan način i ostaje uvjerljivom".<ref> U rujnu 2016. godine, Medium je objavio članak o 30 filmova koji su najviše podijelili publiku u 21. stoljeću, a u kojem se Jupiter u usponu nalazi na 29. mjestu.<ref>